作者:顏真卿
標題:贈僧皎然
內容:秋意西山多，別岑縈左次。繕亭曆三癸，趾趾鄰什寺。元化隱靈蹤，始君啟高致。誅榛養翹楚，鞭草理芳穗。俯砌披水容，逼天掃峰翠。境新耳目換，物遠風塵異。倚石忘世情，援雲得真意。嘉林幸勿剪，禪侶欣可庇。衛法大臣過，佐遊群英萃。龍池護清激，虎節到深邃。徒想嵊頂期，於今沒遺記。